
Új generáció és régi szerepek egy krónikás szemével: társadalmi elitek, királyi hatalom és generációváltás II. Richárd idején Thomas Walsingham krónikájában

Az 1377 és 1382 közötti, alig öt éves periódusban a regnáló uralkodók egész sora, és részint velük párhuzamosan, részint őket követve a társadalmi elit jelentős része Nyugat-Európa szerte lecserélődött. Ez a tanulmány az angol változásokat hívatott bemutatni Walsingham krónikájának tükrében a Fekete Herceg halálától egészen IV. Henrik trónra kerüléséig. A királyi hatalom meggyengülésének II. Richard uralma alatt több számottevő komponense van; nagybátyjai befolyása, az uralkodó kora és a megoldatlan társadalmi problémák egyaránt hozzájárultak a királyi tekintély csökkenéséhez. Ugyan az európai generációváltás éles határa érzékelhető a kronológiai táblázatokat vizsgálva, Walsingham az 1380-as évek közepéig krónikájában a vallási megosztottságtól való félelemre helyezi a hangsúlyt és a személycserék hatásai csupán az évtized második felétől jelennek meg nagyobb arányban. A történetíró személyes állásfoglalása a krónika alapján több eset elbeszélésénél megragadható, egyes leírásoknál akár az egész arisztokráciára kivetítve, szembeállítva őket III. Edward generációjának vezető rétegével.



